Document ID: /roh_data/filtered/fineweb-2-filterrobots_roh.jsonl.gz/19681

La cunvegna da Paris va en vigur, sche duas cundiziuns èn ademplidas: Per l’ina ston almain 55 stadis suttascriver ella. Per l’autra ston quels stadis ensemen esser responsabels per almain 55% da l’emissiun mundiala da gas cun effect da serra. L’emprima cundiziun è gia ademplida e la segunda è grazia a la suttascripziun da l’India er sin buna via.
L'India saja ditg stada il motiv principal che franava las stentas da las Naziuns Unidas pertutgant il clima. Il pajais promova vinavant sia industrialisaziun e bajegia vinavant ovras atomaras ed ovras d'energia da charvun novas. Medemamain è l'India dentant daventada fitg impurtanta per l'industria da forza da vent.
RR novitads 06:00